
REFERAT
Privind conferirea titlului de Cetăţean de Onoare al Municipiului Timişoara 
domnului Eugen Dorcescu

Având în vedere solicitarea cu numarul SC2014-015551 din data 17.06.2014 din iniţiativa Filialei Timişoara a Uniunii Scriitorilor, a fost propus pentru acordarea titlului de Cetăţean de Onoare domnul Eugen Dorcescu.
 Eugen Dorcescu s-a născut la 18 martie 1942, în Târgu-Jiu. A urmat cursurile liceului “Fraţii Buzeşti” din Craiova (1961). A absolvit Facultatea de Filologie a Universităţii din Timişoara (1966). 

Eugen Dorcescu este un poet, prozator, eseist, traducător din limbile franceză şi spaniolă. Volumele sale de poezii pentru copii s-au bucurat de un real succes. Este un scriitor care a revigorat poezia religioasă prin volumele sale de poezie, ca şi prin participarea sa la mari evenimente culturale, cum ar fi, participarea sa la traducerea Bibliei I.P.S Bartolomeu Anania. În mariile antologii  de poezie universală, relalizate în Spania sau în Argentina, Eugen Dorcescu exprimă plenar spiritualitatea românească.

Eugen Dorcescu este membru al Uniunii Scriitorilor din România din anul 1976. Doctor în filologie (1975). Cercetător, cercetător ştiinţific, cercetător ştiinţific-principal la Filiala Timişoara a Academiei Române (1966 – 1984). Redactor (1985), redactor-şef (1986 – 1989), director (1990) la Editura Facla din Timişoara.
Publicist extraordinar, Eugen Dorcescu a fost unul dintre cronicarii revistei Orizont şi un excepţional comentator al fenomenului poetic românesc. Editor remarcabil, domnul Eugen Dorcescu a sprijinit viaţa culturală timişoreană şi bănăţeană prin editarea unor cărţi fundamentale, necesare litarare din România.

Prin urmare, propunem acordarea titlului de Cetăţean de Onoare al municipiului Timişoara domnului Paul Eugen Banciu, pentru vasta sa activitate ce a condus la promovarea municipiului Timişoara.

